**Telki település szennyvízhálózat- üzemeltetői állapotértékelés**

Telki település szennyvize a zsámbéki szennyvíztisztító telepen kerül tisztításra.

A területen 3 db átemelő üzemel, a telki főátemelő, 069-es, valamint az öreghegyi átemelő.

A területen DN200 KG-PVC gravitációs csatorna üzemel 31420 méteren, valamint 2840 méteren nyomott szennyvízcsatorna.

A csatornahálózat jelentős része az 1990-es években került üzembehelyezésre, azonban az ellátatlan területek és a népesség növekedés okán a 2000-es években folytatódott az ellátási terület növelése.

A területen vannak még csatornázatlan részek, így hosszútávó tervben szerepel ezen területen csatornázása.

A szennyvízátemelőkben üzemelő szivattyúk, valamint a kapcsolódó vezérlő- és irányítástechnikai berendezések (elektromos kapcsolószekrények) állapota az üzemidő előrehaladásával fokozatosan romlik. Az alkatrészek elhasználódása, kopása, a korrózió, valamint az elektromos és mechanikai igénybevétel következtében belátható időn belül teljes körű cseréjük szükségessé válik a biztonságos és zavartalan üzemeltetés fenntartása érdekében.

További problémaként előfordulhat a szennyvíz hálózati fedlapok és azok környezete az üzemeltetés során a forgalmi terhelés, a talajmozgások és tömörödési folyamatok következtében fokozatosan megsüllyedhet. Ez a jelenség, valamint a fedlap mechanikus elemeinek meghibásodása az anyagfáradás és kopás természetes velejárója, melyek hosszútávú üzemeltetés során előrelthatóak és tervszerű felújítással, karbantartással kezelhetők.